**Κυπριακά Έγγραφα** ομομάστηκε η διαρροή κυβερνητικών εγγράφων που σχετίζονται με το Κυπριακό Επενδυτικό Πρόγραμμα (ΚΕΠ) και παρουσίασε το διεθνές τηλεοπτικό δίκτυο Al Jazeera τον Αύγουστο του 2020.  Το ΚΕΠ επιτρέπει σε αλλοδαπούς να κάνουν αίτηση και να αποκτήσουν κυπριακό διαβατήριο, επενδύοντας τουλάχιστον 2 εκατομμύρια ευρώ στην Κύπρο. Τα διαβατήρια που αποκτώνται μέσω του ΚΕΠ αποκαλούνται "Χρυσά Διαβατήρια".

Το Al Jazeera διεξήγαγε έρευνα, με βάση τα έγγραφα που διέρρευσαν και φέρεται να διαπίστωσε ότι η Κυπριακή Δημοκρατία παρείχε υπηκοότητα μέσω του ΚΕΠ σε πολλά άτομα που συνδέονται με το έγκλημα και τη διαφθορά. 

Στις 12 Οκτωβρίου 2020, το Al Jazeera δημοσίευσε ένα βίντεο από μια μυστική έρευνα σχετικά με τα Κυπριακά Έγγραφα. Στο βίντεο αυτό, το Al Jazeera αποκαλύπτει ότι Ελληνοκύπριοι δικηγόροι, επιχειρηματίες και κορυφαίοι πολιτικοί είναι πρόθυμοι να βοηθήσουν και να υποστηρίξουν καταδικασμένους εγκληματίες για να αποκτήσουν την κυπριακή υπηκοότητα επιτρέποντάς τους, έτσι, πρόσβαση στις εσωτερικές αγορές της Ευρωπαϊκής Ένωσης και σε ταξίδια χωρίς βίζα.  Στο βίντεο παρουσιάστηκαν, μεταξύ άλλων, ο τότε Πρόεδρος της Βουλής των Αντιπροσώπων της Κύπρου, Δημήτρης Συλλούρης, ο βουλευτής Χριστάκης Γιοβάνης, ο δικηγόρος Ανδρέας Γ. Πιττατζής και ο Αντώνης Αντωνίου, στέλεχος της ιδιοκτησίας του Ομίλου Giovannis Group. Συγκεκριμένα, στο οπτικοακουστικό υλικό, ο Δημήτρης Συλλούρης συναντά τους μυστικούς δημοσιογράφους του Al Jazeera, που παρουσιάζονται ως εκπρόσωποι ενός πραγματικά ανύπαρκτου Κινέζου επιχειρηματία και καταδικασμένου για ξέπλυμα μαύρου χρήματος, ο οποίος επιδιώκει να αποκτήσει Κυπριακό διαβατήριο μέσω του CIP. Στο βίντεο, ο Συλλούρης υπόσχεται να υποστηρίξει το αίτημα του Κινέζου επιχειρηματία να λάβει την κυπριακή υπηκοότητα, παρόλο που η παροχή υπηκοότητας σε καταδικασμένους εγκληματίες είναι αντίθετη με τις απαιτήσεις του CIP και του κυπριακού νόμου.

Απαντώντας στις κατηγορίες του Al Jazeera, ο πρόεδρος της Βουλής ισχυρίστηκε ότι στην πραγματικότητα υποδυόταν, μαζί με τους υπόλοιπους ανθρώπους που φαίνονται στο βίντεο, για να συγκεντρώσει περισσότερες πληροφορίες για τον εγκληματία Κινέζο επιχειρηματία για να καταγγείλει, τελικά, την υπόθεση στις Κυπριακές αρχές. 

Το βίντεο του Al Jazeera πυροδότησε διαδηλώσεις στην πρωτεύουσα της Κύπρου, Λευκωσία. Οι διαδηλωτές ζήτησαν πλήρη, άμεση και διαφανή έρευνα και την άμεση παραίτηση του Δημήτρη Συλλούρη και του βουλευτή, Χριστάκη Γιοβάνη. Ως αποτέλεσμα, τόσο ο Δημήτρης Συλλούρης όσο και ο Χριστάκης Γιοβάνης παραιτήθηκαν από τις θέσεις τους. Επιπλέον, η κυβέρνηση του Νίκου Αναστασιάδη ανακοίνωσε ότι θα καταργήσει το CIP από τον Νοέμβριο του 2020.  Τον Σεπτέμβριο του 2022, οι τέσσερις άνδρες που εμφανίστηκαν στο βίντεο του Al Jazeera, κλήθηκαν να δικαστούν στο ποινικό δικαστήριο της Λευκωσίας.

Παραπομπές
----------

1. ↑  «The Cyprus Papers». Al Jazeera. Ανακτήθηκε στις 28 Οκτωβρίου 2020.
2. ↑  «Understanding The Cyprus Papers». The Organization for World Peace. 26 Αυγούστου 2020. Ανακτήθηκε στις 17 Οκτωβρίου 2020.
3. ↑  «Cyprus officials implicated in plan to sell passport to criminals». Al Jazeera. Ανακτήθηκε στις 17 Οκτωβρίου 2020.
4. ↑  Psyllides, George. «House president denies wrongdoing in latest Al Jazeera revelations | Cyprus Mail». *Cyprus Mail* (στα Αγγλικά). Ανακτήθηκε στις 17 Οκτωβρίου 2020.
5. ↑  «Cyprus abolishes citizenship through investment programme». Al Jazeera. Ανακτήθηκε στις 28 Οκτωβρίου 2020.
6. ↑  Kambas, Michele (2022-09-12). «Four go on trial for graft over Cyprus passports scheme» (στα αγγλικά). *Reuters*.. Ανακτήθηκε στις 2022-10-01.